Държавен вестник, бр. 59, 2020 г., стр. 119

БРОЙ  59	
Д Ъ Р Ж А В Е Н  В Е С Т Н И К 	
СТР.  119  
Специалности:
Степен на професионална квалификация
7620401
Подпомагане на деца
Втора
7620402
Подпомагане на възрастни
Втора
Ниво на квалификация според Европейската квали­
фикационна рамка (ЕКР) – 3
Ниво на квалификация според Националната 
квалификационна рамка (ЕКР) – 3
1. Изисквания към кандидатите 
1.1. Изисквания за кандидатите за входящо 
минимално образователно и/или квалифика­
ционно равнище за придобиване на степен 
на професионална квалификация съгласно 
Закона за професионалното образование и 
обучение (ЗПОО)
За придобиване на втора степен на профе­
сионална квалификация по професията „Со­
циален асистент“ от Списъка на професиите 
за професионално образование и обучение по 
чл. 6, ал. 1 от ЗПОО (утвърден от министъра 
на образованието и науката със Заповед № РД-
09-413 от 12.05.2003 г., посл. изм. със Заповед 
№ РД-09-296 от 19.02.2018 г.) изискванията за 
входящото минимално образователно равнище 
към кандидатите са:
за ученици:
завършено основно образование;
за лица, навършили 16 години:
завършен първи гимназиален етап.
Здравословното състояние на кандидата 
се удостоверява с медицински документ, до­
казващ, че професията, по която желае да се 
обучава, не му е противопоказна.
1.2. Валидиране и професионален опит
Придобиването на квалификация по профе­
сията „Социален асистент“ – втора степен или 
по част от нея чрез валидиране на професи­
онални знания, умения и компетентности се 
осъществява съгласно Наредба № 2 от 2014 г. 
за условията и реда за валидиране на профе­
сионални знания, умения и компетентности, 
издадена от министъра на образованието и 
науката (ДВ, бр. 96 от 2014 г.).
2. Описание на професията 
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.) 
Дейностите, осъществявани от социалния 
асистент, целят подобряване на физическото 
и емоционалното състояние и осигуряване 
на по-добро качество на живот на уязвими 
групи хора – деца и възрастни със сензорни, 
физически и интелектуални увреждания и 
хронични заболявания, живеещи самотно, и 
възрастни хора с хронични заболявания, чрез 
предоставяне на ежедневна социално-здравна 
подкрепа в дома им и извън него.
Социалният асистент оказва подкрепа в 
осъществяването на основни житейски дей­
ности, в участието в социалния и културния 
живот, в различни занимания. Придружава 
децата и възрастните до и от социални, здрав­
ни и обучаващи/образователни институции, 
при необходимост присъства на учебните 
занимания. 
Социалният асистент подпомага общува­
нето и поддържането на социални контакти, 
оказва помощ за следването на ежедневния 
ритъм и допринася за осигуряване на емо­
ционален комфорт на потребителя и него­
вите близки. Оказва подкрепа при кризисни 
ситуации (загуба на близък човек, тежко 
заболяване, продължителна раздяла, насилие 
и други. 
Социалният асистент работи в екип с 
други специалисти, изпълнява указанията 
на ръководителя/доставчика на социалната 
услуга и предписанията на специалистите 
по здравни грижи с цел удовлетворяване на 
основните жизнени потребности на лицата, 
следва изготвения индивидуален план.
Подкрепя потребителя в процеса по 
възстановяването му след прекарано забо­
ляване, за постигане на по-добро физическо 
и емоционално състояние, за осигуряване 
на по-добро качество на живот, подпомага 
го при осъществяване на ежедневни дей­
ности – приема на медикаменти, домашна­
та рехабилитация, лечебното хранене, при 
спазването на предписания двигателен и 
хигиенно-диетичен режим.
Социалният асистент съдейства при из­
готвяне, подаване и получаване на докумен­
ти до и от публични и частни институции; 
заплащане на данъци, такси и други сметки 
и задължения със средства на потребителя; 
снабдяване с медицински изделия, помощни 
средства, приспособления и съоръжения, 
учебни пособия и консумативи, както и при 
ползване на различни социални услуги.
Поддържа контакт с личния лекар, сигнали­
зира веднага при влошаване на здравословното 
състояние или при спешен случай, като свое­
временно уведомява семейството и близките; 
придружава при необходимост потребителя 
до лекарския кабинет; оказва съдействие при 
настаняване в болница, санаториум, грижи в 
болница (при необходимост).